CELEX: 62015CN0079
Language: et
Date: 2015-02-20 00:00:00
Title: Kohtuasi C-79/15 P: Euroopa Liidu Nõukogu 20. veebruaril 2015 esitatud apellatsioonkaebus Üldkohtu (teine koda) 17. detsembri 2014. aasta otsuse peale kohtuasjas T-400/10: Hamas versus nõukogu

4.5.2015   
            
            
               ET
            
            
               Euroopa Liidu Teataja
            
            
               C 146/17
            
         Euroopa Liidu Nõukogu 20. veebruaril 2015 esitatud apellatsioonkaebus Üldkohtu (teine koda) 17. detsembri 2014. aasta otsuse peale kohtuasjas T-400/10: Hamas versus nõukogu
   (Kohtuasi C-79/15 P)
   (2015/C 146/25)
   Kohtumenetluse keel: prantsuse
   
      Pooled
   
   
      Apellant: Euroopa Liidu Nõukogu (esindajad: B. Driessen ja G. Étienne)
   
      Teised menetlusosalised: Hamas ja Euroopa Komisjon
   
      Apellandi nõuded
   
   
               —
            
            
               Tühistada Üldkohtu otsus kohtuasjas T-400/10;
            
         
               —
            
            
               lahendada lõplikult käesoleva apellatsioonkaebuse esemeks olevad küsimused ja
            
         
               —
            
            
               mõista nõukogu poolt esimeses kohtuastmes ja seoses käesoleva apellatsioonkaebusega kantud kohtukulud välja hagejalt kohtuasjas T-400/10.
            
         
      Väited ja peamised argumendid
   
   Hageja esitab oma hagi põhistamiseks järgmised väited.
   Esiteks on hageja seisukohal, et Üldkohus rikkus õigusnorme hinnates seda, kuidas nõukogu kasutas üldiselt teadaolevat teavet võetud meetmete regulaarse läbivaatamise käigus.
   Teiseks heidab hageja Üldkohtule ette õigusnormide rikkumist seetõttu, et ta ei järeldanud, et ühelt poolt Ameerika Ühendriikide ja teiselt poolt Ühendkuningriigi pädevate ametiasutuste otsused kujutasid endast piisavat alust Hamasi loetellu kandmiseks.